ข้อใดเป็นลักษณะกิจการที่พึ่งพาผู้บริหารมากเกินไป
a. กิจการที่อยู่ในอุตสาหกรรมที่ไม่มีการแข่งขันสูง

b. กิจการที่อาศัย Connection ในการทำธุรกิจ

c. กิจการไม่ค่อยควบรวมธุรกิจบ่อยนัก

d. กิจการที่พึ่งพิงนวัตกรรมต่ำ

e. กิจการที่ผู้บริหารไม่ใช้คนเป็นแบรนด์
คำตอบได้แก่ b.  เนื่องจาก เพราะกิจการที่อาศัย Connection ในการทำธุรกิจ เป็นหนึ่งใน 5 ลักษณะกิจการที่พึ่งพาผู้บริหารมากเกินไป ส่วนข้ออื่น ๆ กล่าวไม่ถูกต้อง

5 ลักษณะกิจการที่พึ่งพาผู้บริหารมากเกินไป

1. กิจการควบรวมธุรกิจบ่อย ต้องใช้ความสามารถของผู้บริหารมาก เนื่องจากต้องใช้การอ่านธุรกิจและการเจรจาต่อรองสูง ส่วนใหญ่ใช้เงินลงทุนมาก และมีผลต่อกิจการสูง ยกตัวอย่างใเช่น Berkshire Hathaway ที่พึ่งพิงความสำเร็จของวอร์เรน บัฟเฟตมาก

2. กิจการที่อาศัย Connection ในการทำธุรกิจ มักอาศัยความสัมพันธ์อันดีกับคู่ค้ามาใช้ในการเจรจาต่อรอง ถึงแม้ว่าจะเป็นเรื่องที่ไม่โปร่งใสเท่าไหร่นัก แต่ก็คงต้องยอมรับว่ามันเป็นสิ่งที่มีอยู่จริง ธุรกิจเหล่านี้มักเกี่ยวข้องกับงานประมูลต่างๆ เช่น งานรับเหมา งานสัมปทาน

3. กิจการที่พึ่งพิงนวัตกรรมสูง มักเป็นกิจการที่มีพลวัตหรือ Dynamics ในตัวเองสูง อาศัยการเคลื่อนไหวให้ทันการวิ่งแข่งของอุตสาหกรรม ธุรกิจแบบนี้ผู้บริหารต้องวิสัยทัศน์กว้างไกลและมีหัวก้าวนำอุตสาหกรรมเสมอ ธุรกิจกลุ่มนี้จึงพึ่งพิง “คน” ค่อนข้างมาก

4. กิจการที่ผู้บริหารใช้คนเป็นแบรนด์ อาจจะอยู่ในอุตสาหกรรมใดก็ได้ เพียงแต่มีลักษณะสำคัญคือผู้บริหารใช้ตัวเองเป็นแบรนด์หรือที่รู้จักกันในชื่อ “Personal Branding” แน่นอนว่า “คน” นั่นย่อมมีความยั่งยืนน้อยกว่า “องค์กร” อยู่แล้ว นอกจากความเสี่ยงที่จะเกิดจากคนที่อาจจะผิดพลาดด้านการสร้างภาพลักษณ์แล้ว ยังมีความเสี่ยงจากการที่ผู้บริหารจะออกจากธุรกิจจนทำให้ภาพลักษณ์ของแบรนด์เสียอีกด้วย

5. กิจการที่อยู่ในอุตสาหกรรมที่แข่งขันสูง มักเป็นธุรกิจที่คู่แข่งแต่ละรายไม่สามารถเรียกกำไรสูงๆ จากการสร้างแบรนด์ได้ ส่วนใหญ่กำไรของกิจการจึงมาจากการที่ผู้บริหารดำเนินงานอย่างชาญฉลาดมากกว่า เช่น การใช้โมเดลธุรกิจที่เหนือกว่าคู่แข่ง การพัฒนาองค์กรให้เป็น Cost Leadership

ลักษณะทั้ง 5 อย่างนี้ไม่ใช่ข้อเสียของกิจการ แต่เป็นความเสี่ยงของกิจการ กล่าวคือ ไม่ใช่ว่าห้ามลงทุนในกิจการที่พึ่งพิงผู้บริหารมาก แต่นักลงทุนที่ลงทุนต้องมีการติดตามอย่างใกล้ชิด เพราะแน่นอนว่าพลวัตของคนย่อมเปลี่ยนเร็วกว่าองค์กรเสมอ
ข้อมูลการเงินรายบริษัท,ความรู้ทางการเงิน